29.10.17

לכבוד

The Sammy Ofer Graduate Fellowship

Harvard Kennedy School

הנדון : המלצה – ליאור ברנר

ליאור ברנר, סיים לפני כחודשיים את חובותיו הלימודיים לתואר ראשון במכללה האקדמית עמק יזרעאל בהצטיינות. ליאור למד בחוג למדע המדינה ובחוג לפסיכולוגיה והחל מאמצע שנת הלימודים השנייה למד במסגרת המחלקה ללימודי ב.א למצטיינים.

ליאור היה סטודנט חרוץ, סקרן ואחראי שבאופן עקבי ומתמשך בלט בהישגיו הלימודיים. לליאור יש מוניטין מעולה בקרב המרצים בחוגי הלימוד בהם למד בשל עוצמתו האינטלקטואלית, ההשקעה והמצוינות האקדמית והן בשל הבולטות החברתית והמנהיגותית שלו. ליאור התגלתה כסטודנט בוגר, עצמאי, יצירתי ואמביציוזי – היודע לצעוד במסלול אותו בחר, לא לוותר לעצמו ויחד עם זאת, לשמור על יחסים מצויינים עם חבריו לספסל הלימודים, לשתף עמם פעולה, להוביל, להנהיג, לעזור ולהדריך.

כאמור, ליאור למד במסלול היוקרתי של המכללה במסגרת המחלקה ללימודי ב.א למצטיינים – אליו מתקבלים סטודנטים מעטים לאחר הליך מיון מעמיק וקפדני. במסלול ייחודי זה כתב ליאור עבודת מחקר בהיקף גדול והתמודד באופן עצמאי עם מודלים תיאורטיים מתחום התקשורת כמו גם עם מושגים פילוסופים, סוציולוגים ופסיכולוגים. עבודתו, כך מעידה המנחה שלו, ד"ר דנה וימן-זקס, מעולה ולא שגרתית, יצירתית ומעמיקה, העומדת מעל לדרישות בתואר ראשון, במסגרת עבודת סמינריון במסלול המחקרי של מצטיינים – עבודה המעידה על מצוינות אקדמית.

כראש המחלקה למצטיינים במכללה קיבלתי דיווחים מעולים מהמרצים שלו, התרשמתי מהכתיבה המעמיקה שלו במסגרת סמינר המצטיינים ולמדתי להכיר את ליאור מקרוב במסגרת הדיונים שהתנהלו בסמינר. בטוחה אני כי ליאור יצליח בהמשך לימודיו האקדמיים לתואר שני ואני מאמינה שבהמשך יבחר גם להמשיך לתואר שלישי.

אני ממליצה על כישוריו בהערכה רבה.

בברכה,

החוג לתקשורת

ראש המחלקה ללימודי ב.א למצטיינים

המכללה האקדמית עמק יזרעאל